
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 44  
                                                             din 28 martie 2024
privind prelungirea unor contracte de închiriere încheiate cu persoane juridice având ca obiect

terenurile din faţa punctelor de lucru în vederea amenajării unor terase de alimentaţie publică

     
        Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.486/11.03.2024 şi la Consiliul Local Sighișoara cu nr. 10.682/19.03.2024, de referatul de aprobare, înregistrat cu nr. 9.488/11.03.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile privind prelungirea unor contracte de închiriere încheiate cu persoane juridice având ca obiect terenurile din faţa punctelor de lucru, închiriate în vederea amenajării de terase de alimentaţie publică, cuprinse în  Anexa nr. 1;

Ținând cont de clauza din contractele de închiriere, care prevede că la expirarea termenului, proprietarul/administratorul poate prelungi contractele, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură teren, care fac obiectul contractelor de închiriere al căror termen va expira și a căror prelungire se solicită, conform tabelului nominal – Anexa nr. 1, se află situate în intravilanul Municipiului Sighișoara şi sunt cuprinse în listele de inventar ale Municipiului Sighişoara – domeniul public;

Având în vedere că prin prelungirea contractelor de închiriere se aduc venituri suplimentare la bugetul local;

Având în vedere prevederile Hotărârii Consiliului Local Sighişoara nr. 87/27.04.2023 privind stabilirea impozitelor si taxelor locale pentru anul 2024, anexa nr. 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

      Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 6, precum și a art. 13 din contractele de închiriere având ca obiect terenurile din faţa punctelor de lucru, în vederea amenajării unor terase de alimentaţie publică, conform tabelului nominal – Anexa nr. 1;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 9.487/11.03.2024, prin care se propune prelungirea unor contracte de închiriere încheiate cu persoane juridice având ca obiect terenurile din faţa punctelor de lucru în vederea amenajării unor terase de alimentaţie publică;

            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ş T E:

Art. 1. (1) Se aprobă prelungirea contractelor de închiriere, aşa cum au fost modificate și completate prin acte adiţionale, încheiate cu persoane juridice având ca obiect terenurile din faţa punctelor de lucru, închiriate în vederea amenajării unor terase de alimentaţie publică, al căror termen expiră conform tabelului nominal – Anexa nr. 1 la prezenta hotărâre.

 (2) Chiria va fi stabilită conform art. 3 alin. (1) lit. e) din Anexa 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara la Hotărârea Consiliului Local Sighișoara nr. 87/27.04.2023 privind stabilirea impozitelor si taxelor locale pentru anul 2024.

 (3) Valoarea chiriei va fi achitată anual, cu termen scadent la 31 martie, cu excepția anului 2024 când scadența va fi în ultima zi a primei luni de ocupare a terenului, respectiv 30 aprilie 2024, și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.

  (4) Ca o consecință a modificării prevăzute la alin. (2) din prezentul articol, art. 6 din Capitolul IV. PREȚUL ȘI MODALITĂȚI DE PLATĂ al contractelor de închiriere prevăzute în Anexa nr. 1 la prezenta hotărâre, astfel cum au fost prelungite potrivit prevederilor art. 1 alin. (1) din prezenta hotărâre, se modifică şi va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu termen scadent la 31 martie, sau în ultima zi a primei luni de ocupare a terenului pentru toată perioada a fiecărui an.

 (5) Tot ca o consecință a modificării intervenite și prevăzute la alin. (2) din prezentul articol, prevederile art. 13 din Capitolul VIII. RĂSPUNDEREA CONTRACTUALĂ a contractelor de închiriere prevăzute în Anexa nr. 1 la prezenta hotărâre, astfel cum au fost prelungite potrivit prevederilor art. 1 alin. (1) din prezenta hotărâre, se modifică şi vor avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

            Art. 2. Durata termenului de închiriere este cel prevăzut în Anexa nr. 1 la prezenta hotărâre, cu posibilitate de prelungire, stabilită prin contract.

       Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcţia Economică, Biroul Juridic și Serviciul Public Poliția Locală din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.  
PREŞEDINTE DE ŞEDINŢĂ,
  

         Stupariu Călin                                                 Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitectul Șef;
  1 ex. Direcţia Arhitect Șef;

  6 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Compartimentul Disciplina în Construcții – Direcția Arhitect Șef;

  1 ex. Compartimentul Autorizare Activități Economice și Susținerea Înființării Întreprindelor Mici și Mijlocii;
  1 ex. Serviciul Public Poliția Locală.

20 ex.  

B.A. 

	ROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 44/28.03.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


